b'\n_START_ARTICLE_\nTom Pryce\n_START_PARAGRAPH_\nThomas Maldwyn Pryce (Ruthin, Vels, Ujedinjeno Kraljevstvo, 11. lipnja 1949. \xe2\x80\x93 Midrand, Ju\xc5\xbena Afrika, 5. o\xc5\xbeujka 1977.) bio je britanski voza\xc4\x8d automobilisti\xc4\x8dkih utrka._NEWLINE_Pryce je jedini vel\xc5\xa1ki voza\xc4\x8d koji je nastupao u Formuli 1. U \xc4\x8detiri nepune sezone, odvozio je 42 utrke, osvojio 19 bodova, te ostvario 2 podija i 1 prvo startno mjesto. 1975. pobjedio je u utrci Race of Champions na stazi Brands Hatch._NEWLINE_U Formuli 1 debitirao je 1974. u mom\xc4\x8dadi Token, kada je odvozio samo jednu utrku. Nakon toga iste sezone potpisuje za mom\xc4\x8dad Shadow u kojoj ostaje do kraja karijere. Na VN Austrije 1975. osvaja 3. mjesto, te se prvi put penje na podij. Isto ponavlja na Interlagosu na VN Brazila 1976._NEWLINE_Poginuo je na utrci na stazi Kyalami na VN Ju\xc5\xbene Afrike 1977. u dobi od 27 godina.\n_START_SECTION_\nKarijera u Formuli 1\n_START_PARAGRAPH_\n1974. Token, Shadow, 1 bod, 18. mjesto_NEWLINE_1975. Shadow, 8 bodova, 10. mjesto_NEWLINE_1976. Shadow, 10 bodova, 12. mjesto_NEWLINE_1977. Shadow, 3 utrke, 0 bodova'